PF เด้งแรง 7% ขานรับไตรมาส 1/62 โกยกำไร 660.55 ลบ. โตสนั่นกว่า 2 เท่าตัว
PF เด้งแรง 7% ขานรับไตรมาส 1/62 โกยกำไร 660.55 ลบ. โตสนั่นกว่า 2 เท่าตัว จากปีก่อนกำไร 195.32 ลบ. หลังรายได้ขายอสังหาฯ-ธุรกิจโรงแรมพุ่งกระฉูด
PF เด้งแรง 7% ขานรับไตรมาส 1/62 โกยกำไร 660.55 ลบ. โตสนั่นกว่า 2 เท่าตัว จากปีก่อนกำไร 195.32 ลบ. หลังรายได้ขายอสังหาฯ-ธุรกิจโรงแรมพุ่งกระฉูด
15 พ.ค. 2562

ผู้สื่อข่าวรายงานว่า ราคาหุ้น บริษัท พร็อพเพอร์ตี้ เพอร์เฟค จำกัด (มหาชน) หรือ PF ล่าสุด ณ เวลา 11.57 น. อยู่ที่ระดับ 0.78 บาท บวก 0.05 บาท หรือ 6.85% สูงสุดที่ 0.79 บาท ต่ำสุดที่ 0.75 บาท ด้วยมูลค่าซื้อขาย 55.11 ล้านบาท

โดยราคาหุ้นปรับตัวขึ้นแรง หลังบริษัทรายงานผลการดำเนินงานไตรมาส 1/62 (รวมบริษัทย่อย) สิ้นสุดวันที่ 31 มี.ค.2562 มีกำไรเพิ่มขึ้น ดังนี้

ทั้งนี้ผลการดำเนินงานในไตรมาสดังกล่าวกำไรเพิ่มขึ้น เนื่องจากในไตรมาส 1/62 บริษัทมีรายได้จากการขายอสังหาริมทรัพย์จำนวน 4,383.1 ล้านบาท เพิ่มขึ้น 1,361.9 ล้านบาท หรือคิดเป็นร้อยละ 45.1 เมื่อเทียบกับจำนวน 3,021.2 ล้านบาท ในไตรมาส 1/61 โดยเป็นผลมาจากรายได้ขายบ้านพร้อมที่ดินจำนวน 2,442.9 ล้านบาท เพิ่มขึ้นร้อยละ 27 และรายได้จากการขายหน่วยในอาคารชุดพักอาศัยจำนวน 1,462.6 ล้านบาท เพิ่มขึ้นร้อยละ 33.3 โดยในไตรมาส 1/62 มีการรับรู้โครงการใหม่ 1 โครงการ รวมทั้งรายได้จากการขายที่ดินจำนวน 477.6 ล้านบาท เพิ่มขึ้นร้อยละ 100
ขณะเดียวกันยังมีรายได้จากการประกอบธุรกิจโรงแรมจำนวน 1,262.2 ล้านบาท เพิ่มขึ้น 349.2 ล้านบาท โดยเป็นผลมาจากการรวมรายได้จากโรงแรม รอยัล ออคิด เชอราตัน ภายหลังการเข้าซื้อธุรกิจบริษัทโรงแรม รอยัล ออคิด (ประเทศไทย) จำกัด (มหาชน) ในเดือนเม.ย.2561 และรายได้จากโรงแรมไฮแอท รีเจนซี่ กรุงเทฑฯ สุขุมวิท ซึ่งเริ่มเปิดดำเนินการในไตรมาส 4/61